श्री कुमार ने आक्खेआ जे एह् सब बेकार दियां गल्लां न जे फलां स्टार नंबर वन ऐ ते फलां नंबर दौ। उनें आक्खेआ जे ब’रे च लगभग 200 हिंदी फिल्मां बनदियां न ते गिने चुने कलाकार न। इसकरी सब्भनें आस्तै मता कम्म ऐ। श्री कुमार ने एह् गल्ल कल रातीं इत्थै आगामी फिल्म ‘एट बाई टेन तस्वीर’ दे सिलसिले च आयोजित इक संवाददाता सम्मेलन च आक्खी। उल्लेखनीय ऐ जे फिल्म निर्माताएं ते मल्टीप्लेक्स मालिकें दे बश्कार आमदनी दे बंटवारे गी लेइयै विवाद दे कारण बॉलीवुड निर्माताएं दी प्रस्तावित हड़ताल कन्नै खास ‘एट बाई टेन’ गी छूट दित्ती गेई ऐ। हड़ताल त्रै अप्रैल गी इस फिल्म दे प्रदर्शन दे इक ध्याड़े बाद चार अप्रैल थमां शुरू होग।